Yasmine Bleeth

Yasmine Amanda Bleeth (født 1968) er en amerikansk TV- og filmskuespiller. Hun er kjent for sin rolle som «Caroline Holden» i TV-serien Baywatch, hvor hun spilte livredder på strendene i Los Angeles County sammen med David Hasselhoff, Pamela Anderson og Alexandra Paul.

Yasmines mor, Carina Bleeth, som døde av brystkreft i 1989, var en suksessrik fotomodell, og hennes far var en suksessrik fotograf. Yasmines far ble hennes manager.om Yasmine Bleeth  på dennishensley.com

Bleeths foreldre ble separert, og hun ble oppdratt av sin mor, selv om hun holdt kontakten med sin far. Hennes foreldre tok ut skilsmisse da hun var 18 år gammel, og faren giftet seg på nytt. Han fikk to sønner, Tristan Bleeth (1986) og Miles Bleeth (1988), som er Yasmines to halvbrødre.

 Biografi 

 Barndom 
Bleeths tidligste kjente skuespillerrolle var i en shampooreklame for Johnson & Johnson, da hun var seks måneder gammel. Da hun var seks opptrådte hun i en kampanje for Max Factor sammen med modellen Cristina Ferrare. Hennes arbeide i denne kampanjen gjorde at motefotografen Francesco Scavullo fikk opp øynene for henne, og tok med henne og moren i en bok han kalte Scavulo's Women.

 Starten på karrieren 
Bleeth hadde hovedrollen i sin første film da hun var tolv år. Hun spilte mot Buddy Hackett i filmen Hey Babe! i 1980. Da hun ble uteksaminert fra high school hadde hun allerede begynt å arbeide i såpeoperaen Ryan's Hope. Hun fikk rollen som «Ryan Fenelli» på ABC. I 1991 fikk hun en ny rolle på ABC, som den misforståtte «Lee Anne Demerest» i såpeoperaen One Life To Live.

 Morens død 
Da Bleeth var 20 år gammel mistet hun moren Carina, som hadde brystkreft. Ifølge Yasmine Bleeth hadde moren alltid vært frisk og sunn, og passet på at hun ikke røykte eller drakk, og at hun spiste rett og trimmet. Yasmine Bleeth uttalte at moren var den sterkeste og modigste kvinnen hun noensinne har kjent, at hun var hennes heltinne.

Da moren døde ble Bleeth nedbrutt, og avslo tilbud om modellarbeid i omtrent åtte måneder.

 Kokainavhengighet 
Bleeth ble arrestert i september 2001 i Michigan etter at hun kolliderte med en leiebil på Interstate 94. Politiet fant fire sprøyter med kokain, og en pose med konsentrert kokain i bilen. Den neste dagen ransaket politiet hotellrommet hennes og fant mer kokain. I november 2001 erklærte Bleeth seg skyldig i oppbevaring av under 25 gram kokain, og i å kjøre under påvirkning av rusmidler. Hun ble dømt til to års prøvetid og 100 timer samfunnstjeneste.Bleeth' biografi på IMDb

Bleeths advokat, Jerry Sabbota, uttalte at skuespillerinnen var fornøyd med dommen, og sa at rullebladet hennes ville bli rent igjen etter at hun fullførte dommen. Han uttalte også at hun gikk til behandling for sin avhengighet.

 Giftemål 
Bleeth giftet seg med tidligere bareier Paul Cerrito den 25. august 2002 i Santa Barbara i California.

 TV-roller 
På grunn av sin rolle som «Caroline Holden» i Baywatch fikk Bleeth tilbud om mange flere roller, og det ga henne muligheten til å arbeide innen film. Hun fortsatte å arbeide som modell, og opptrådte ofte i badetøy eller undertøy, men nektet å la seg avfotografere naken til tross for de mange tilbudene.

Bleeth avslo tilbud om roller i Aaron Spellings Beverly Hills, 90210 (1990) og Pacific Palisades (1997), men tok imot tilbudet om hovedrollen i den kortlivede serien Titans (2000).

 Bemerkelsesverdige gjesteroller 
 Baywatch (1993)
 Baywatch Nights (1996)
 Before They Were Stars (1996) episode 4 og 7
 Boy Meets World (May 5, 1995)
 Celebrity Dish også kjent som TV Guide's Celebrity Dish (2000)
 The Daily Show (1999)
 Daytime's Greatest Weddings (2004)
 E! True Hollywood Story (2001)
 Herman's Head (1993)
 Howard Stern (1994, 1995 og 1999)
 I Love the 90s (2004)
 Late Night with Conan O'Brien (1997 og 1998)
 Late Show with David Letterman (1998 og 1999)
 Margarita Bowl (1997)
 The Naked Truth (1997)
 One Life to Live (2005)
 Revealed with Jules Asner (2003)
 The Rosie O'Donnell Show (1996, 1997 og 1999)
 Saturday Night Special (1996) episode 5
 Simpsons episoden Treehouse of Horror X (31. oktober, 1999)
 V.I.P. (2002)
 Veronica's Closet (1998)

 Annet 
 Yasmine ble en av de 45 beste pokerspillerne da hun ble med i det amerikanske pokermesterskapet i Atlantic City.
 Yasmine var en av People Magazines 50 peneste personer i 1995. Hun var også en av FHMs 100 sexyeste kvinner i verden hvert år fra 1996 til 2001.
 I TV-serien Venner for livet kjøper Chandler Bing og Joey Tribbiani en kylling og en and, og Chandler kaller kyllingen «Yasmine», antakelig etter Yasmine Bleeth, da hun opptrådte i Baywatch, en TV-serie Chandler og Joey ofte så på. Chandler innrømte også at han var forelsket i Yasmine i mange episoder, samt at han har en pappfigur av henne i 1:1-størrelse.

 Filmografi 
 År  Film  Rolle  Merknader 2006  The Last Guy on Earth   I produksjon 2006  Knight Rider  Laura Palmer  I produksjon 2003  Game Over   Jo  2003  Baywatch: Hawaiian Wedding  Caroline HoldenTV-film 2000  Goodbye Casanova   Lavinia  TV-film 2000  Hidden War Alexia FormanTV-film 1999  Road Rage  Ellen CarsonTV-film 1999 Coming Soon Mimi 1999  Heaven or Vegas  Rachel 1999 Undercover Angel Holly Anderson 1999  Ultimate Deception Terry CuffTV-film 1999  It Came From the Sky Pepper Upper TV-film 1998 BASEketball Jenna Reed  1998  The Lake Jackie IversTV-film 1997  Crowned and Dangerous  Danielle Stevens 1996  Talk To Me Diane Shepherd TV-film 1996  The Face  Emily Gilmore  TV-film 1995  Baywatch the Movie: Forbidden Paradise  Caroline Holden  1994  The Force  Coral Wilson  1980  Hey Babe!  Theresa O'Brien 

 TV-serier 
 År  Serie  Rolle   2000  Titans  Heather Lane Williams  1998–2000  Nash Bridges  Caitlin Cross 1994–1997  Baywatch  Caroline Holden 1991–1993  One Life to Live  Lee Ann Demerest Buchanan 1985–1989  Ryan's Hope  Ryan Maeve Fenelli Hyde

 Referanser 

 Eksterne lenker 

 Carinas minneside – Yasmines mor

Kategori:Skuespillere fra USA
Kategori:Modeller fra USA
Kategori:Pokerspillere fra USA
Kategori:Personer fra New York City